**Reklamna poruka o redateljevu stvaralaštvu u obliku prezentacije**

**Rok:**

**3. a – 7. 6. predstavljanje na satu**

**3. b – 5. 6. predstavljanje na satu**

**3. c i 3. d – poslati na Teams (chat) do 11. lipnja, predstavljanje na satu 16. 6.**

**Upute**

Tijekom godine posvetili smo se i razvijanju medijske pismenosti.

Bit ćete u ulozi pisca reklamne poruke (*copywritera*) o stvaralaštvu jednog redatelja (izabrat ćete ga među ponuđenima). Ciljana su skupina (kojoj je reklama namijenjena) vaši vršnjaci. Dakle, želite ih potaknuti da se upoznaju sa stvaralaštvom redatelja, a time ga popularizirate.

**REDATELJI – svaka skupina (najviše pet učenica/učenika) odabire svog (u slučaju braće Coen svoja dva)**

|  |
| --- |
| **Miloš Forman (1932. – 2018.)****Martin Scorsese (1942.)****Steven Spielberg (1946.)****Tim Burton (1954.)****braća Joel (1957.) i Ethan (1957.) Coen** **Christopher Nolan (1970.)** |

Ključno je izdvojiti najbitnije podatke o redateljevu stvaralaštvu, a onda ih – oponašajući jezik reklamne poruke na kreativan i inovativan način - predstaviti tako da privučete ciljanu skupinu.

**Tekst reklamne poruke, koji ćete predstaviti u obliku ppt prezentacije ili kratkog filma, treba sadržavati:**

1. obilježja redateljeva stvaralaštva u cjelini

2. vrlo kratak životopis (4-5 činjenica)

3. naslove poznatijih filmova (s godinom kad je objavljen)

4. predstavljena tri najbitnija filma tog redatelja (npr. u prezentaciji o Hitchcocku izdvojena su četiri)

5. umetnuti isječak iz jednog važnog filma tog redatelja s kratkim komentarom korištenih oblika filmskog zapisa

6. kratak zaključak

**Primjer kako biste napisali tekst o A. Hitchcocku prema ovim uputama:**

**1. kliznica (slajd)**: Još ovog ljeta ne propustite upoznati se sa stvaralaštvom Alfreda Hitchcocka (1899. – 1980.), britansko-američkog redatelja kojeg nazivaju majstorom trilera.

**2. kliznica:** Scena pod tušem iz njegova filma *Psiho* dio je popularne kulture. Upravo je stupnjevanje napetosti Hitchcockov zaštitni znak. U trileru, podžanru kriminalističkog filma, prikazuje se kriminalistička situacija među običnim građanima. Osjećaj neizvjesnosti rijetko je tko dočarao toliko vješto kao ovaj autor. (Podcrtani su bitni pojmovi da biste uočili na koji su način uklopljeni.)

**3.** Filmom se počinje baviti u rodnom Londonu 1921. kao crtač natpisa, zatim je asistent redatelja i konačno snima vlastite filmove. Nakon 10-ak snimljenih filmova početkom 2. svjetskog rata dolazi u Hollywood i odmah je za svoj prvi američki film *Rebecca* (1940.) nagrađen Oscarom.

**4.** Nitko se kao Hitchcock nije volio toliko pojavljivati u svojim filmovima. Ostvario je čak 37 cameo-uloga, tj. kratkih pojavljivanja. Neki od tih prizora parafrazirani su i u popularnim *Simpsonima*.

**Itd.**

Navedena je **rubrika za vrednovanje**.

**Tekst** vaše reklamne poruke neka stane **na 15-17 kliznica (3-6 redaka teksta na svakoj).**

**Slike**

Svaka kliznica neka uključuje i **jednu do dvije manje slike (naglasak je na tekstu).**

**Izvor: *Filmski leksikon* Leksikografskog zavoda Miroslav Krleža (2003.)**

[**http://film.lzmk.hr/trazilica.aspx**](http://film.lzmk.hr/trazilica.aspx)

Budući da su *Filmskim leksikonom* nisu obuhvaćeni noviji filmovi redatelja, podatke možete nadopuniti i onima nekog drugog relevantnog izvora.

**Rubrika za vrednovanje rada**

|  |  |  |  |  |
| --- | --- | --- | --- | --- |
| **SASTAVNICE** | **zadovoljavajuće** | **dobro** | **vrlo dobro** | **odlično** |
| **sadržaj** | Učenik/učenica (vrijedi dalje u tekstu) se manjim dijelom koristi filmskim nazivljem. Djelomično su prikupljeni ključni podatci i nisu prikazani na odgovarajući način. Izlaganje je djelomično pregledno. **7 bodova** | Učenik se djelomično točno koristi filmskim nazivljem. Prikupljeni podatci djelomično su ispravno odabrani ili su djelomično točni. Izlaganje je djelomično sređeno. **10 bodova** | Učenik se vrlo dobro koristi filmskim nazivljem. Odabrao je uglavnom ključne podatke o redateljevu stvaralaštvu i predstavio ih uglavnom na odgovarajući način. Izlaganje je pregledno.  **12 bodova** | Učenik se uspješno koristi filmskim nazivljem. Izdvaja i prikuplja ključne podatke o redateljevu stvaralaštvu i organizira ih na pregledan način. **14 bodova** |
| **promidžba redateljeva stvaralaštva** | Učenik je uložio malen trud kako bi svoj rad učinio zanimljivim. Redateljevo stvaralaštvo djelomično je popularizirano. **3 boda** | Učenik se potrudio i u radu se djelomično očituje kreativnost u pristupu. Redateljevo stvaralaštvo djelomično je aktualizirano na zanimljiv način. **4 boda** | Učenik je uložio trud te uglavnom pokazao kreativnost i inovativnost u pristupu zadatku. Redateljevo stvaralaštvo uglavnom je popularizirano na zanimljiv način.**5 bodova** | Učenik je uložio trud te pokazao izrazitu kreativnost i inovativnost u pristupu zadatku. Redateljevo stvaralaštvo popularizirano je na zanimljiv način. **6 bodova** |
| **učinak na ciljanu skupinu i stil** | Uglavnom se ne oponaša stil reklamne poruke i ona je u cjelini djelomično uvjerljiva. **1 boda** | Djelomično se oponaša stil reklamne poruke i njezin je učinak na ciljanu skupinu djelomično ostvaren. **2 boda** | Vrlo dobro oponaša se stil reklamne poruke i njezin je učinak na ciljanu skupinu uglavnom ostvaren. **3 bodova** | Uspješno se oponaša stil reklamne poruke i njezin je učinak na ciljanu skupinu u cijelosti ostvaren. **4 bodova** |

|  |  |
| --- | --- |
| 21 - 24 | 5 |
| 18 - 20 | 4 |
| 15 - 17 | 3 |
| 12 - 14 | 2 |